rejauldu/bengali-wikipedia huggingface dataset:
মাই ডিয়ারেস্ট এনিমি হল একটি ইসরায়েলি ডকুমেন্টারি যা ইসরায়েলি আমনন লিপকিন-শাহাক এবং ফিলিস্তিনি হানি এল হাসানের (উভয় শিবিরের শক্তিশালী নেতা) মধ্যে অত্যন্ত প্রত্যাশিত বৈঠক শেয়ার করার মাধ্যমে ইসরায়েলের গোপন কূটনীতির নেপথ্যের দৃষ্টিভঙ্গি দেখায়।   সারসংক্ষেপ  ফিল্মটি এমন দুই ব্যক্তির মধ্যে একটি উত্তপ্ত সম্মেলনের ঘটনা দেখায়, যারা পরিবর্তন উসকে দেওয়ার ক্ষমতা রাখে। আমনন ছিলেন ইসরায়েলের সামরিক বাহিনীর প্রধান, এবং হানি ছিলেন ইয়াসির আরাফাতের ডান হাতের অন্যতম একজন। ফিল্ম নির্মাতারা দু'জন শক্তিশালী লোকের মধ্যে এই অনানুষ্ঠানিক বৈঠকটি সংগঠিত করার জন্য ক্লান্তিকরভাবে কাজ করেছেন যাদের মধ্যে প্রত্যাশার চেয়ে বেশি মিল রয়েছে।  "আমরা এই হ্যান্ডশেকটিতে এক বছরেরও বেশি সময় ধরে কাজ করেছি," অ্যামনন রুমে প্রবেশ করে এবং হানিকে অভ্যর্থনা জানালে চলচ্চিত্র নির্মাতা বলেন।  এই প্রথম দুই নেতা মুখোমুখি সাক্ষাত করেছেন, তবে এটি প্রথমবার নয় যে তারা একে অপরের সান্নিধ্যে এসেছেন। ১৯৬৮ সালে, আমনন একটি ইসরায়েলি আক্রমণের নেতৃত্ব দেন যা হানির নেতৃত্বে ফিলিস্তিনি গেরিলা সৈন্যদের মুখোমুখি হয়েছিল এবং ১৯৭৩ সালে লেবাননে ইসরায়েলের অভিযানের সময় উভয় ব্যক্তিই বৈরুতে ছিলেন। এখন, বন্দুকের আড়ালে থেকে আলাপচারিতা করার পরিবর্তে, দু’জন শীতাতপ নিয়ন্ত্রিত ঘরে আরামে বসে, সূক্ষ্মভাবে প্রস্তুত খাবার এবং রেড ওয়াইন নিয়ে কথা বলে।  কিন্তু কনফারেন্স রুমে স্থির থাকার পরিবর্তে, ফিল্মটি আমনন এবং হানির ব্যক্তিগত জীবনের একটি আভাস দেয় যাতে তাদের রাজনৈতিক বিশ্বাসের শিকড় উন্মোচিত হয়। আমননের সাথে তার আলোচনা বের হয়ে, হানি হাইফাতে তার শৈশবের বাড়ি দেখতে যায়, যেটি এখন এলিজার সমাধির পবিত্র স্থান হয়ে উঠেছে। দিনের সফরটি হানির মধ্যে বিরক্তি ও হতাশা জাগিয়ে তোলে, যিনি তার যৌবনের শান্তিপূর্ণ বাসস্থান থেকে তার তিক্ত, হিংসাত্মক প্রস্থানের কথা মনে করতে বাধ্য হন। পাথরের দেয়ালের পাশে হাঁটতে হাঁটতে, তিনি মনে রেখেছেন কিভাবে ইসরায়েলি হাগানাহ সৈন্যরা তার মায়ের সাথে অসম্মানজনক কথা বলছিল এবং তার পরিবারকে তাদের বাড়ি ছেড়ে যেতে বাধ্য করার আগে তাকে লাঞ্ছিত করেছিল। হানি বলেন, “আমনন সবসময় বিশ্বাসের কথা বলে, কিন্তু যে আমার জমি চুরি করেছে এবং প্রতিদিন একটু একটু বাড়িয়ে নিচ্ছে তাকে আমি কীভাবে বিশ্বাস করব?”   আরও দেখুন  ইসরায়েলি এবং ফিলিস্তিনিদের মধ্যে সংঘর্ষ সম্পর্কে অন্যান্য ইসরায়েলি তথ্যচিত্র:   The Land of the Settlers  All Hell Broke Loose  At the Green Line  Nadia's Friend  Reach for the Sky   তথ্যসূত্র         বহিঃস্থ সংযোগ    ইহুদি চ্যানেলের পর্যালোচনা   পরিবেশকের ওয়েবসাইট বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০৪-এর চলচ্চিত্র বিষয়শ্রেণী:ইসরায়েলি প্রামাণ্য চলচ্চিত্র
thumb|জুডি গারল্যান্ড জুডি গারল্যান্ড () একজন মার্কিন গায়িকা ও অভিনেত্রী ছিলেন। তিনি ১৯২২ সালে জন্মগ্রহণ করেন ও ১৯৬৬ সালে মাত্র ৪৪ বছর বয়সে মৃত্যুবরণ করেন। তিনি ১৯৩৯ সালের ধ্রুপদী চলচ্চিত্র দ্য উইজার্ড অব অজ-এ অভিনয় করে বিশ্বজোড়া খ্যাতি পান। পরবর্তীতে এটি পৃথিবী ইতিহাসের সেরা ১০টি চলচ্চিত্রের তালিকায় স্থান পায়। তিনি অস্কারজয়ী অভিনেত্রী লাইজা মিনেলির মা।  তথ্যসূত্র  বহিঃসংযোগ    বিষয়শ্রেণী:১৯২২-এ জন্ম বিষয়শ্রেণী:১৯৬৬-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২০শ শতাব্দীর মার্কিন গায়িকা বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:মার্কিন গায়িকা বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন ট্যাপ নৃত্যশিল্পী বিষয়শ্রেণী:মার্কিন নারী মডেল বিষয়শ্রেণী:মার্কিন শিশু অভিনেত্রী বিষয়শ্রেণী:মিনেসোটার অভিনেত্রী বিষয়শ্রেণী:যুক্তরাজ্যে মার্কিন প্রবাসী বিষয়শ্রেণী:হলিউড ফরেভার সেমেটারিতে সমাহিত বিষয়শ্রেণী:একাডেমি সম্মানসূচক পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:গোল্ডেন গ্লোব সেসিল বি. ডামিল পুরস্কার বিজয়ী বিষয়শ্রেণী:গ্র্যামি পুরস্কার বিজয়ী বিষয়শ্রেণী:টনি পুরস্কার বিজয়ী বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:গ্র্যামি আজীবন সম্মাননা পুরস্কার প্রাপক বিষয়শ্রেণী:লস অ্যাঞ্জেলেসের সঙ্গীতশিল্পী বিষয়শ্রেণী:ক্যাপিটল রেকর্ডসের শিল্পী বিষয়শ্রেণী:ডেকা রেকর্ডসের শিল্পী বিষয়শ্রেণী:মার্কিন কণ্ঠাভিনেত্রী বিষয়শ্রেণী:ব্রিটিশ বংশোদ্ভূত অভিনেত্রী বিষয়শ্রেণী:আইরিশ বংশোদ্ভূত অভিনেত্রী বিষয়শ্রেণী:মার্কিন শিশু সঙ্গীতশিল্পী বিষয়শ্রেণী:শিশু পপ সঙ্গীতজ্ঞ বিষয়শ্রেণী:১৯৬৯-এ মৃত্যু বিষয়শ্রেণী:২০শ শতাব্দীর মার্কিন সঙ্গীতশিল্পী বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:ইংল্যান্ডে মার্কিন প্রবাসী বিষয়শ্রেণী:মার্কিন নারী নৃত্যশিল্পী বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন পপ গায়িকা বিষয়শ্রেণী:ক্যালিফোর্নিয়ার ডেমোক্র্যাট বিষয়শ্রেণী:নিউ ইয়র্কের (অঙ্গরাজ্য) ডেমোক্র্যাট বিষয়শ্রেণী:মার্কিন প্রবাসী অভিনেত্রী বিষয়শ্রেণী:কানাডীয় বংশোদ্ভূত মার্কিন ব্যক্তি বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বি� বিষয়শ্রেণী:ফার্নক্লিফ সমাধিস্থলে সমাধিস্থ বিষয়শ্রেণী:হলিউড ফরএভার সমাধিস্থলে সমাধিস্থ বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বি�
thumb|300px|ঙ্গাগ-দ্বাং-র্নাম-র্গ্যাল ঙ্গাগ-দ্বাং-র্নাম-র্গ্যাল () (১৫৯৪-১৬৫১) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর পঞ্চম র্গ্যাল-দ্বাং-'ব্রুগ-পা উপাধির একজন প্রধান দাবীদার ছিলেন। পরবর্তীকালে তিনি ভুটানে পারস্পরিক লড়াইয়ে লিপ্ত বিভিন্ন ছোট ছোট গোষ্ঠীকে একত্র করে ভুটানকে একটি রাষ্ট্র হিসেবে গড়ে তুলে তিব্বতী সংস্কৃতি থেকে ভিন্ন ভুটানের সাংস্কৃতিক পরিচয় গড়ে তোলেন।   ভুটানে পলায়ন দ্বিতীয় র্গ্যাল-দ্বাং-'ব্রুগ-পা ও রালুং বৌদ্ধবিহারের ত্রয়োদশ প্রধান লামা কুন-দ্গা'-দ্পাল-'ব্যোর () তার মৃত্যুর সময় কোনো পুরুষ উত্তরাধিকারী না রেখে যাওয়ায় র্গ্যা পরিবারগোষ্ঠীর বাইরে প্রথম র্গ্যাল-দ্বাং-'ব্রুগ-পা গ্ত্সাং-পা-র্গ্যা-রাস-য়ে-র্দো-র্জের () অবতাররূপে ব্যা পরিবারগোষ্ঠীর 'জাম-দ্ব্যাংস-ছোস-ক্যি-গ্রাগ্স-পাকে () চিহ্নিত করা হয়। ১৫২৩ খ্রিষ্টাব্দে 'জাম-দ্ব্যাংস-ছোস-ক্যি-গ্রাগ্স-পার মৃত্যু হলে কোংপো অঞ্চল থেকে কুন-ম্খ্যেন-পে-মা-দ্কার-পোকে () পরবর্তী র্গ্যাল-দ্বাং-'ব্রুগ-পা হিসেবে চিহ্নিত করা হয়। অপরদিকে কুন-দ্গা'-দ্পাল-'ব্যোরের পর তার ভ্রাতা নাং-সো-রিন-ছেন-ব্জাং-পোর () বংশ থেকে রালুং বৌদ্ধবিহারের প্রধান লামা নির্বাচন করা হয়। পরবর্তীকালে এই বংশের মি-ফাম-ব্স্তান-পা'ই-ন্যি-মা () রালুং বৌদ্ধবিহারের সপ্তদশ প্রধান লামা হিসেবে নির্বাচিত হন।  ১৫৯২ খ্রিষ্টাব্দে কুন-ম্খ্যেন-পে-মা-দ্কার-পোর মৃত্যু হলে ছোংয়ে অঞ্চলের রাজপুত্রের পুত্র দ্পাগ-ব্সাম-দ্বাং-পো () এবং রালুং বৌদ্ধবিহারের অষ্টাদশ প্রধান ঙ্গাগ-দ্বাং-র্নাম-র্গ্যালের মধ্যে কে পরবর্তী অবতার সেই নিয়ে বিতর্ক শুরু হয়ে যায়। এই দ্বন্দ্বে তিব্বতের তৎকালীন রাজনৈতিক ও ধর্মীয় ভাবে গুরুত্বপূর্ণ ব্যক্তিদের অধিকাংশ জড়িয়ে পড়েন। একদিকে যেমন কুন-ম্খ্যেন-পে-মা-দ্কার-পোর ঘনিষ্ঠ বৌদ্ধভিক্ষু ল্হা-র্ত্সে-বা-ঙ্গাগ-দ্বাং-ব্জাং-পো () এবং দ্রুক সাঙ্গাগ ছোলিং বৌদ্ধবিহারের ভিক্ষুরা দ্পাগ-ব্সাম-দ্বাং-পোকে সমর্থন করেন, অন্যদিকে র্গ্যা পরিবারগোষ্ঠীর রালুং বৌদ্ধবিহারের ভিক্ষুরা ঙ্গাগ-দ্বাং-র্নাম-র্গ্যালকে পরবর্তী র্গ্যাল-দ্বাং-'ব্রুগ-পা হিসেবে নির্বাচন করেন। এই বিতর্ক নতুন মাত্রা নেয় যখন মধ্য তিব্বতের তৎকালীন শাসক গ্ত্সাং-পা রাজবংশের ফুন-ত্শোগ্স-র্নাম-র্গ্যাল () পরবর্তী র্গ্যাল-দ্বাং-'ব্রুগ-পা হিসেবে দ্পাগ-ব্সাম-দ্বাং-পোকে সমর্থন করেন। এই ঘটনায় 'ব্রুগ-পা-ব্কা'-ব্র্গ্যুদ ধর্মীয় গোষ্ঠী উত্তর ও দক্ষিণ এই দুই ভাগে বিভক্ত হয়ে পড়ে এবং ঙ্গাগ-দ্বাং-র্নাম-র্গ্যাল হিমালয়ের দক্ষিণে এক নতুন রাজ্যের স্থাপন করেন, যা বর্তমানে ভুটান নামে পরিচিত।    তথ্যসূত্র    আরো পড়ুন        বিষয়শ্রেণী:১৫৯৪-এ জন্ম বিষয়শ্রেণী:১৬৫১-এ মৃত্যু বিষয়শ্রেণী:রালুং বৌদ্ধবিহারের প্রধান বিষয়শ্রেণী:দ্রুকপা কাগ্যু
নাজমুল হাসান পাপন (জন্ম: ৩১ মে, ১৯৬১) বাংলাদেশের কিশোরগঞ্জ জেলার একজন রাজনীতিবিদ ও ক্রীড়াবিদ। যিনি ২০০৯ সাল থেকে ২০২৪ সাল পর্যন্ত কিশোরগঞ্জ-৬ আসনের সংসদ সদস্য ছিলেন। পাশাপাশি কয়েক মাস যুব ও ক্রীড়া মন্ত্রণালয়ের মন্ত্রী ছিলেন। পাপন বাংলাদেশ ক্রিকেট বোর্ডের সাবেক সভাপতি ছিলেন। পাপন বাংলাদেশের সাবেক রাষ্ট্রপতি জিল্লুর রহমান এবং আইভি রহমানের সন্তান। পাপন ঔষধ প্রস্তুতকারী সংস্থা বেক্সিমকো ফার্মাসিউটিক্যালস লিমিটেডের ব্যবস্থাপনা পরিচালক এবং আবাহনী লিমিটেডের ক্রিকেট কমিটির সভাপতি। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   প্রারম্ভিক জীবন  নাজমুল হাসান কিশোরগঞ্জ জেলার ভৈরব নদীবন্দরের উত্তর ভৈরবপুর এলাকায় জন্মগ্রহণ করেন। ১৯৮৫ সালে ঢাকা বিশ্ববিদ্যালয়ের নিয়ন্ত্রণাধীন ব্যবসায় প্রশাসন ইনস্টিটিউট থেকে মার্কেটিংয়ে এমবিএ ডিগ্রী অর্জন করেন।   কর্মজীবন   বাংলাদেশের ১৯তম  রাষ্ট্রপতি হিসেবে জিল্লুর রহমানের শপথ গ্রহণের ফলে কিশোরগঞ্জ-৬ (সংসদীয় আসন ১৬৭, কুলিয়ারচর-ভৈরব) আসন শূন্য হয়। শূন্য আসনে ক্ষমতাসীন বাংলাদেশ আওয়ামী লীগের মনোনীত প্রার্থী হিসেবে ২০০৯ সালের উপ-নির্বাচনে তিনি প্রতিদ্বন্দ্বিতা করে প্রথম মেয়াদে সংসদ সদস্যরূপে বিজয়ী হন নাজমুল হাসান।  পাপন ঢাকা প্রিমিয়ার ডিভিশন ক্রিকেট লিগের অন্যতম দল আবাহনী লিমিটেডের সাথে প্রায় এক দশককাল জড়িত আছেন। ২০০৬ থেকে ২০০৮ সাল পর্যন্ত আবাহনী’র ক্রিকেট কমিটির ভারপ্রাপ্ত সভাপতির দায়িত্ব পালন করেন। এছাড়াও, ২০০৬ সালের কর্পোরেট ক্রিকেট লিগের চ্যাম্পিয়ন বেক্সিমকো ক্রিকেট দলের সভাপতি ছিলেন। বাংলাদেশ প্রিমিয়ার লিগ টি২০-এর উদ্বোধনী আসরে উপদেষ্টা কমিটির সভাপতিত্ব করেছিলেন।   বিসিবি সভাপতি  বাংলাদেশ ক্রিকেট বোর্ডের সভাপতি হিসেবে তিন বছর দায়িত্ব পালনকালে আন্তর্জাতিক ক্রিকেট কাউন্সিলের সভাপতি হিসেবে আ হ ম মোস্তফা কামাল মনোনীত হন। এরফলে বিসিবি’র সভাপতির পদ শূন্য হলে বাংলাদেশ সরকার নাজমুল হাসানকে বিসিবি’র নতুন সভাপতি হিসেবে ঘোষণা করে।  ক্রিকেট বোর্ডের গঠনতন্ত্র মোতাবেক বাংলাদেশ সরকার বিসিবি’র প্রধানকে মনোনয়ন দিয়ে থাকে। সাবেক সভাপতি সাবের হোসেন চৌধুরী আগ্রহী হলেও নাজমুল হাসান প্রতিযোগিতার দৌড়ে বিজয়ী হন। বাংলাদেশ ক্রিকেট বোর্ডের ১৪ তম সভাপতি হিসেবে দায়িত্ব নেবার পূর্বে, পাপন ২০০৮ সাল থেকে আবাহনী ক্রিকেট দলের সভাপতির দায়িত্ব পালন করছেন।   তথ্যসূত্র    আরও দেখুন    জিল্লুর রহমান  বাংলাদেশ ক্রিকেট বোর্ড  বাংলাদেশের জাতীয় সংসদ  বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:কিশোরগঞ্জ জেলার রাজনীতিবিদ বিষয়শ্রেণী:বাংলাদেশী ক্রিকেট প্রশাসক বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:গবর্নমেন্ট ল্যাবরেটরি হাই স্কুলের প্রাক্তন শিক্ষার্থী বিষয়শ্রেণী:ব্যবসায় প্রশাসন ইনস্টিটিউট, ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:শেখ পরিবার বিষয়শ্রেণী:শেখ হাসিনার পঞ্চম মন্ত্রিসভার সদস্য বিষয়শ্রেণী:বাংলাদেশের রাষ্ট্রপতির সন্তান বিষয়শ্রেণী:বাংলাদেশী ক্রীড়াবিদ-রাজনীতিবিদ বিষয়শ্রেণী:বাংলাদেশ ক্রিকেট বোর্ডের সভাপতি
এলেন এনজি ই-লেই (চীনা: 吳綺莉; জন্ম ২৩ সেপ্টেম্বর ১৯৭২), যিনি কখনও কখনও ইলাইন উ নামে পরিচিত, একজন হংকংয়ের অভিনেত্রী। তিনি ১৯৯০ সালে মিস এশিয়া প্রতিযোগিতায় বিজয়ী হন।   ব্যক্তিগত জীবন  ১৯৯৯ সালে, এলেন এনজি ঘোষণা করেন যে তিনি গর্ভবতী এবং জ্যাকি চ্যান-এর সাথে সম্পর্কের কথা প্রকাশ করেন, যা জনসাধারণের মধ্যে ব্যাপক আলোচনার সৃষ্টি করে। জ্যাকি চ্যান পরে স্বীকার করেন যে তিনি "শুধুমাত্র এমন একটি ভুল করেছেন যা বিশ্বের অনেক পুরুষ করে থাকে"।吳綺莉復出 林鳳嬌不爽？ . Worldjournal.com (17 July 2011). Asian Film Foundation – 05/13/05 – Are these Asian stars married or not? . Asianfilm.org. এলেন এনজি ১৮ জানুয়ারি ১৯৯৯ তারিখে একটি কন্যা সন্তানের জন্ম দেন, যার নাম এত্তা এনজি চোক লাম। তিনি জ্যাকি চ্যান-এর কোনো সহায়তা ছাড়াই তার মেয়েকে লালন-পালন করেন। তাদের মেয়ে ২০১৭ সালে ১৭ বছর বয়সে সমকামী হিসেবে আত্মপ্রকাশ করেন।   চলচ্চিত্র তালিকা  বছর শিরোনাম ভূমিকা ১৯৯১ সেন্ট্রাল স্যান্ডউইচম্যান ১৯৯১ হো ইস দ্যা উইনার? নিপ হেই-তুং ১৯৯৮ ওল্ড টাইম বাডি - টু ক্যাচ আ থিফ শ ফং-ফং ১৯৯৯ আলট্রা প্রোটেকশন ইয়াউ ইয়ুক লাম ১৯৯৯ সাইড বিট চেউং মিং-ওয়াই ২০০০ ওয়ার অফ দ্য জেন্ডার জয়েস লি ২০০১ লিগাল এনটেঙ্গলমেন্ট চান সিউ-লিং ২০১২ হাই অ্যন্ড লোস ম্যাডাম ইউ (হেলেন)   তথ্যসূত্র    বহিঃসংযোগ      বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:হংকংয়ীয় টেলিভিশন অভিনেত্রী বিষয়শ্রেণী:২১শ শতাব্দীর হংকংয়ীয় অভিনেত্রী বিষয়শ্রেণী:২০শ শতাব্দীর হংকংয়ীয় অভিনেত্রী বিষয়শ্রেণী:চীনা ভাষার লেখা থাকা নিবন্ধ
সাগর দিঘী বিরামপুর উপজেলার একটি অতি প্রাচীন দিঘী হিসেবে পরিচিত। এটি বিরামপুর উপজেলার অন্যতম একটি দর্শনীয় স্থান।  অবস্থান বিরামপুর উপজেলা সদর হতে ১২.০০ কি.মি. দূরে জোতবানী ইউ,পি অফিস হতে ৬ কিলোমিটার দক্ষিণে পাটনচড়া বাজার সংলগ্ন কসবা সাগরপুর গ্রামে এই দিঘীটি অবস্থিত।  ইতিহাস বড় ও স্বচ্ছ পানির দিঘী হওয়ার কারণেই সাগর দিঘী নামকরণ করা হয়েছিল। কথিত আছে- ১৫০০ শতাব্দীর প্রথমাংশে তৎকালীন জমিদারগণ এই সাগর দিঘীতে গোসল করতো সম্ববত সেই সকল জমিদার কর্তৃকই খনন কৃত অপার সৌন্দর্যে ভরপুর এই দিঘী। সে সময়কার হিন্দু সম্প্রদায়ের অধিকাংশ লোক সাগর দিঘীতে তাদের বিভিন্ন পূজা দিয়ে থাকতো।  অন্যান্য স্থাপনা দিঘী সংলগ্ন দক্ষিণে একটি ব্লুইচগেট, আমরুর বিলসহ আরও একটি ঐতিহ্যবাহী দিঘী রয়েছে যা ভাঙ্গা দিঘী নামে পরিচিত।  আরো দেখুন  দিনাজপুর রাজবাড়ি  কান্তজির মন্দির  সীতাকোট বিহার  নয়াবাদ মসজিদ  রামসাগর  স্বপ্নপুরী  তথ্যসূত্র  বিষয়শ্রেণী:দিনাজপুর জেলার দর্শনীয় স্থান
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আপনি প্রস্তাবনা দেয়ার ঠিক আগের দিন এই নিবন্ধে অপসারণ প্রস্তাবনা দেয়া ছিল। মাসুম-আল-হাসান (আলাপ) ০৩:৪০, ২৬ জুলাই ২০২৪ (ইউটিসি) পুটিয়াদহ উচ্চ বিদ্যালয়  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () সুবর্ণ জয়ন্তী স্মারকগ্রন্থ থেকে কপি করা — কুউ পুলক  🗩  ০৬:৫১, ১৩ জুলাই ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ব্রুনারের গ্রন্থি বা ডিওডেনামের গ্রন্থি () হল মানব পরিপাকতন্ত্রের ক্ষুদ্রান্ত্রের ডিওডেনামে অবস্থিত গ্রন্থি। এটি সাবমিউকোসা স্তরে অবস্থিত। এটির মূল কাজ বাইকার্বনেট আয়ন-সমৃদ্ধ মিউকাস ক্ষরণ করা।  এই গ্রন্থি ইজিএফ হরমোন ক্ষরণ করে, যা অক্সিনটিক কোষ ও পেপটিক কোষ-এর ক্ষরণ মাত্রা হ্রাস করে।  সুইস ডাক্তার জোহান কনরাড ব্রুনার-এর নামানুসারে এই গ্রন্থির নামকরণ করা হয়েছিল। thumb|360px|right|মানব ব্রুনারের গ্রন্থি গঠন ডিওডেনামকে ব্রুনারের গ্রন্থির জন্যই জেজুনাম ও ইলিয়াম থেকে আলাদা করা যায়।  কাজ এটি ক্ষারীয় বাইকার্বনেট আয়ন-সমৃদ্ধ মিউকাস ক্ষরণ করে ও পাকস্থলীর আম্লিক প্রভাবকে হ্রাস করে। ফলে ডিওডেনামের মিউকোসা স্তর অ্যাসিডের ধ্বংস থেকে রক্ষা পায়। এটি ইজিএফ হরমোন ক্ষরণ করে যা পাকস্থলীর কোষগুলির ক্ষরণ হ্রাস করে।  তথ্যসূত্র   বহিঃসংযোগ         বিষয়শ্রেণী:পরিপাকতন্ত্র বিষয়শ্রেণী:মানবদেহ
থাম্ব উইলিয়াম হেনরি গ্রেনফেল, ১ম ব্যারন ডেসবরো,  (৩০ অক্টোবর ১৮৫৫ - ৯ জানুয়ারী ১৯৪৫) একজন ব্রিটিশ ক্রীড়াবিদ, ক্রীড়াবিদ, সরকারী কর্মচারী এবং রাজনীতিবিদ ছিলেন। তিনি হাউস অফ কমন্সে প্রথমে লিবারেল পার্টির হয়ে এবং তারপর ১৮৮০ থেকে ১৯০৫ সালের মধ্যে কনজারভেটিভদের হয়ে বসেন যখন তিনি পিরেজে উন্নীত হন। তিনি বত্রিশ বছর টেমস কনজারভেন্সি বোর্ডের সভাপতিও ছিলেন।   রাজনৈতিক পেশা  ১৮৮০ সালের সাধারণ নির্বাচনে, গ্রেনফেল সালিসবারির সংসদ সদস্য নির্বাচিত হন; তিনি ১৮৮২ সালে একটি মন্ত্রী পদের উপ-নির্বাচনে আসনটি হারান কিন্তু ১৮৮৫-১৮৮৬ সালে ফিরে আসেন। ১৮৯২ সালে তিনি হেয়ারফোর্ডের এমপি নির্বাচিত হন। রাজনৈতিকভাবে তিনি একজন গ্ল্যাডস্টোনিয়ান (অনুগত) লিবারেল ছিলেন যিনি ১৮৯৩ সালে গ্ল্যাডস্টোনের দ্বিতীয় আইরিশ হোম রুল বিলকে সমর্থন করার পরিবর্তে পদত্যাগ করেছিলেন। তিনি ১৯০০ সালে রক্ষণশীল হিসাবে হাউস অফ কমন্সে ফিরে আসেন। ৩০ ডিসেম্বর ১৯০৫-এ, গ্রেনফেলকে বাকিংহাম কাউন্টির ট্যাপলোর ব্যারন ডেসবোরো হিসাবে উত্থাপিত করা হয়েছিল, একটি শিরোনাম যা ডেসবোরো এবং বাকিংহামশায়ারে বসবাসকারী নদীতীরবর্তী গ্রামকে একত্রিত করেছিল।   তথ্যসূত্র    বহিঃসংযোগ      William Henry Grenfell at Grenfell family history site  The Forgotten Olympics    বিষয়শ্রেণী:ব্রিটিশ ক্রীড়াবিদ-রাজনীতিবিদ বিষয়শ্রেণী:মেরিলেবোন ক্রিকেট ক্লাবের সভাপতি বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:ট্যাপলোর ব্যক্তি বিষয়শ্রেণী:ব্যালিওল কলেজ, অক্সফোর্ডের প্রাক্তন শিক্ষার্থী বিষয়শ্রেণী:হ্যারো স্কুলে শিক্ষিত ব্যক্তি বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯৪৫-এ মৃত্যু বিষয়শ্রেণী:১৮৫৫-এ জন্ম বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
গে শেরিং ধুঙ্গেল একজন ভারতীয় রাজনীতিবিদ। তিনি বর্তমানে উচ্চ তাদং নির্বাচনী এলাকা থেকে সিকিম বিধানসভার সদস্য হিসেবে দায়িত্ব পালন করছেন। তিনি দ্বিতীয় তামাং মন্ত্রিসভার একজন মন্ত্রী।  তিনি সিকিম ক্রান্তিকারী মোর্চার একজন সদস্য। সেখানে তিনি ২০১৯ সালে যোগ দিয়েছিলেন।   প্রাথমিক জীবন এবং শিক্ষা  তিনি ১৯৫৯ সালে সিকিমে লেফটেন্যান্ট অগাস্টিন ধুঙ্গেল এবং পেমা ওংকিত লেপচার ঘরে জন্মগ্রহণ করেন। তিনি ভিক্টোরিয়া বয়েজ স্কুল (কুরসিয়ং) থেকে তার স্কুল জীবন সম্পন্ন করেন এবং ১৯৮৪ সালে গুয়াহাটির আসাম ইঞ্জিনিয়ারিং কলেজ থেকে ইঞ্জিনিয়ারিং (সিভিল) স্নাতক ডিগ্রি অর্জন করেন।   রাজনৈতিক জীবন  ধুঙ্গেল একজন অবসরপ্রাপ্ত প্রকৌশলী এবং আমলা যিনি ২০১৯ সালে রাজনীতিতে যোগ দেন। তিনি ২০১৯ সালের সিকিম বিধানসভা নির্বাচনে সিকিম ডেমোক্র্যাটিক ফ্রন্ট দলের হয়ে জয়লাভ করেন এবং ২৫-উচ্চ তাদং নির্বাচনী এলাকা থেকে বিধায়ক নির্বাচিত হন।  বর্তমানে, তিনি সিকিম সরকারের সড়ক ও সেতু বিভাগ, স্মার্ট সিটি গ্যাংটক এবং নামচি, পিএইচই বিভাগ এবং সেচ ও বন্যা নিয়ন্ত্রণ বিভাগের উপদেষ্টা।   তথ্যসূত্র   বিষয়শ্রেণী:সিকিম বিধানসভার সদস্য ২০২৪-২০২৯ বিষয়শ্রেণী:১৯৫৯-এ জন্ম বিষয়শ্রেণী:সিকিম ক্রান্তিকারী মোর্চার রাজনীতিবিদ বিষয়শ্রেণী:সিকিম ডেমোক্রেটিক ফ্রন্টের রাজনীতিবিদ বিষয়শ্রেণী:গ্যাংটক জেলার ব্যক্তি বিষয়শ্রেণী:সিকিমের রাজ্য মন্ত্রিপরিষদের মন্ত্রী বিষয়শ্রেণী:জীবিত ব্যক্তি বিষয়শ্রেণী:সিকিম বিধানসভার সদস্য ২০১৯-২০২৪
সাইফুদ্দাহার শহীদ ( – ২০২২), যিনি সাইফ শহীদ নামে সমধিক পরিচিত, ছিলেন একজন বাংলাদেশী যন্ত্রকৌশলী। তিনি কম্পিউটারে বাংলা লেখার প্রথম বাণিজ্যিক সফটওয়্যার 'শহীদলিপি'র নির্মাতা। ম্যাকিন্টশ কম্পিউটারে ব্যবহারের জন্য ১৯৮৫ সালে শহীদলিপি তৈরি করেন তিনি।  শিক্ষাজীবন তিনি ফৌজদারহাট ক্যাডেট কলেজের ছাত্র ছিলেন। এরপর তিনি বাংলাদেশ প্রকৌশল বিশ্ববিদ্যালয় থেকে যন্ত্রকৌশলে স্নাতক ডিগ্রি লাভ করেন।  শহীদলিপি তৈরি সাইফুদ্দাহার শহীদ বেক্সিমকো কম্পিউটারসের ব্যবস্থাপনা পরিচালক ছিলেন। পরবর্তীকালে তিনি ঢাকায় ন্যাশনাল কম্পিউটারস নামে নিজের প্রতিষ্ঠান চালু করেন এবং এই প্রতিষ্ঠানের মাধ্যমেই ১৯৮৫ সালে অ্যাপল ম্যাকিন্টশ কম্পিউটারে বাংলা লেখার প্রথম বাণিজ্যিক সফটওয়্যার শহীদলিপি বাজারজাত করেন। বাংলাদেশে এই সফটওয়্যার প্রথম জাতীয় গণমাধ্যম ইনস্টিটিউটে ব্যবহৃত হয়। সেসময় শহীদলিপি দিয়ে দৈনিক আজাদ এবং পাক্ষিক তারকালোকসহ বিভিন্ন সাময়িকী ও সংবাদপত্র প্রকাশিত হয়। নব্বইয়ের দশকের শুরুর দিকে তিনি যুক্তরাষ্ট্রে চলে গেলে শহীদলিপির অগ্রযাত্রা ধীরে ধীরে থেমে যায়।  বিজয় বাংলা সফটওয়্যারের নির্মাতা মোস্তাফা জব্বার সাইফুদ্দাহার শহীদকে কম্পিউটারে বাংলা ভাষা প্রচলনের পথিকৃৎ হিসেবে অভিহিত করেন।  সংগঠন তিনি দেশের তথ্যপ্রযুক্তি ব্যবসা খাতের প্রথম সংগঠন বাংলাদেশ কম্পিউটার সমিতির প্রতিষ্ঠাকালীন সহসভাপতি হিসেবে দায়িত্ব পালন করেন। এছাড়া সাইফুদ্দাহার শহীদের উদ্যোগে বাংলাদেশ অ্যামেচার রেডিও লিগ (বিএআরএল) গঠিত হয়।  মৃত্যু তিনি ২০২২ সালের ৯ জানুয়ারি যুক্তরাষ্ট্রের নিউ মেক্সিকো অঙ্গরাজ্যের আলবুকার্কে ৭৪ বছর বয়সে মৃত্যুবরণ করেন।  আরও দেখুন  বাংলা ইনপুট পদ্ধতি  তথ্যসূত্র  বিষয়শ্রেণী:বাংলাদেশী প্রযুক্তিবিদ বিষয়শ্রেণী:ফৌজদারহাট ক্যাডেট কলেজের প্রাক্তন শিক্ষার্থী বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০২২-এ মৃত্যু বিষয়শ্রেণী:১৯৪৮-এ জন্ম
দেওবন্দি রাজনীতি বলতে ব্রিটিশ ভারতে ১৮৫৭ সালের সিপাহি বিদ্রোহের সময় উদ্ভূত একটি রাজনৈতিক দর্শনকে বোঝায়, যার প্রাথমিক লক্ষ্য হলো মুসলিম বিশ্বের বিভিন্ন স্থানে শরিয়া আইন প্রতিষ্ঠা করা, বিশেষ করে এটি দক্ষিণ এশিয়ার উপর দৃষ্টি নিবদ্ধ করে। এ আন্দোলনটি ইসলামের রক্ষণশীল ও প্রাচীন সনাতনী ব্যাখ্যা প্রচারে দৃঢ়প্রতিজ্ঞা, যা ইসলামি আইন ও ঐতিহ্যকে কঠোরভাবে মেনে চলার উপর জোর দেয়। এছাড়াও এটি সর্বদা নৈতিক ও সামাজিক বিষয়গুলিতে মনোনিবেশ করে, যেমন ইসলামি শিক্ষার প্রচার এবং ঐতিহ্যবাহী ইসলামি মূল্যবোধের প্রতিরক্ষা। দেওবন্দি আন্দোলন নিজের লক্ষ্য অর্জনের জন্য কোনো একক পদ্ধতি গ্রহণ করেনি; বরং এটি সশস্ত্র সংগ্রাম এবং মূলধারার রাজনীতি উভয়কেই ব্যবহার করেছে। দেওবন্দি রাজনীতিতে সশস্ত্র সংগ্রামের তিনটি তরঙ্গ এসেছে, যাকে দেওবন্দি জিহাদবাদ হিসেবে চিহ্নিত করা যেতে পারে। প্রথম দুটি তরঙ্গ ব্যর্থ হয়েছিল, তবে তৃতীয় তরঙ্গের ফলে আফগানিস্তানের ইসলামি আমিরাত নামে একটি ইসলামী রাষ্ট্র প্রতিষ্ঠা পায়। সশস্ত্র সংগ্রামের দ্বিতীয় তরঙ্গের সময় মাহমুদ হাসান দেওবন্দি উসমানীয় সাম্রাজ্যের সহায়তায় ভারতে ব্রিটিশদের পরাজিত করার চেষ্টা করেছিলেন। তবে তার এই প্রচেষ্টা ব্যর্থ হয় এবং ব্রিটিশরা তাকে গ্রেপ্তার করে। মুক্তির পর তিনি ও তাঁর শাগরেদরা মূলধারার রাজনীতিতে জড়িত হন এবং জমিয়ত উলামায়ে হিন্দের মত রাজনৈতিক দল ও সামাজিক আন্দোলন প্রতিষ্ঠায় নিজেদের নিযুক্ত করেন। ভারতীয় স্বাধীনতা সংগ্রামের সময় জমিয়ত উলামায়ে হিন্দ বিকশিত হয় এবং সম্মিলিত জাতীয়তাবাদী ধারণাকে গ্রহণ করে, যা ভারতীয় মুসলমানদের জন্য উন্নত ভবিষ্যত হিসাবে ভারত বিভাজন প্রত্যাখ্যান করেছিল। তা সত্ত্বেও অন্যান্য দেওবন্দি রাজনীতিবিদরা এটি মেনে নিতে অস্বীকৃতি জানায় এবং যৌগিক জাতীয়তাবাদের বিরুদ্ধে মুসলিম জাতীয়তাবাদ গড়ে তোলে, যারা পাকিস্তান সৃষ্টিকে সমর্থন করার জন্য জমিয়তে উলামায়ে ইসলাম প্রতিষ্ঠা করেন।   তথ্যসূত্র  বিষয়শ্রেণী:দেওবন্দি বিষয়শ্রেণী:দেওবন্দি সম্পর্কিত তালিকা বিষয়শ্রেণী:দেওবন্দি সাহিত্য বিষয়শ্রেণী:ইসলামি রাজনীতি
মোহাম্মদ ময়েজউদ্দিন (১৭ মার্চ ১৯৩০ - ২৭ সেপ্টেম্বর ১৯৮৪) বাংলাদেশের একজন রাজনীতিবিদ ও সেনাশাসক এরশাদের বিরুদ্ধে সংগঠিত স্বৈরাচার বিরোধী আন্দোলনের একজন শহীদ। তিনি ছিলেন আইনজীবী, সমাজকর্মী ও বাংলাদেশের স্বাধীনতা সংগ্রামে সক্রিয় অংশগ্রহণকারী।   পরিচিতি  ময়েজউদ্দিন ১৯৩০ সালের ১৭ মার্চ গাজীপুর জেলার কালীগঞ্জ উপজেলার বড়হরা গ্রামে জন্মগ্রহণ করেন। তার বাবার নাম মো. ছুরত আলী ও মাতার নাম মোসাম্মৎ শহর বানু, পিতা-মাতার চার পুত্র সন্তানের মধ্যে তিনিই জ্যেষ্ঠ। তার কন্যা মেহের আফরোজ চুমকি  কালীগঞ্জ থেকে নির্বাচিত সাবেক সাংসদ এবং প্রতিমন্ত্রী হিসেবে নারী ও শিশু বিষয়ক মন্ত্রণালয়ের দায়িত্ব পালন করেছেন।   শিক্ষা ও কর্মজীবন  তিনি প্রথমে নোয়াপাড়া প্রাথমিক বিদ্যালয় থেকে প্রাথমিক শিক্ষা লাভের পর রাজা রাজেন্দ্র নারায়ণ উচ্চ বিদ্যালয়-এ ভর্তি হন এবং এখান থেকে ১৯৪৮ সালে প্রথম বিভাগে প্রবেশিকা পরীক্ষায় উত্তীর্ণ হয়ে ঢাকা কলেজ-এ ভর্তি হন। ময়েজউদ্দিন ১৯৫০ সালে প্রথম বিভাগে ইন্টারমিডিয়েট পাস করে ঢাকা বিশ্ববিদ্যালয়ে স্নাতক শ্রেণীতে ভর্তি হন এবং সেখান থেকে ১৯৫৩ সালে রাষ্ট্র্রবিজ্ঞানে স্নাতক (সম্মান) ও ১৯৫৫ সালে এমএ ডিগ্রী অর্জন করেন। পরবর্তীতে ১৯৬০ সালে এখান থেকে এলএলবি পাস করে আইন পেশায় আত্মনিয়োগ করার সাথে সাথে রাজনীতিতেও সক্রিয় হন।   রাজনৈতিক জীবন  শহীদ মোহাম্মদ ময়েজ উদ্দিন স্বাধীনতা পূর্ব ও পরবর্তী বাংলাদেশের অন্যতম সাহসী ও পরোপকারী রাজনীতিবিদ যিনি ঐতিহাসিক আগরতলা ষড়যন্ত্র মামলা পরিচালনা কমিটির আহবায়ক ও মুক্তিযুদ্ধের অন্যতম সংগঠক এবং জাতীয় বীর হিসেবে আখ্যয়িত।  তিনি ঐতিসাহিক আগরতলা ষড়যন্ত্র মামলা পরিচালনা করার জন্য গঠিত ‘মুজিব তহবিলের’ আহবায়ক ছিলেন। একজন বিচক্ষণ আইনজীবী ও রাজনীতিক হিসেবে অত্যন্ত সাহসিকতার সাথে ওই ঐতিহাসিক দায়িত্ব পালন করেন। ময়েজ উদ্দিন আহমেদ উল্লেখযোগ্য সময় ধরে বৃহত্তর ঢাকা জেলা আওয়ামী লীগের সাধারণ সম্পাদক, পরে সভাপতির দায়িত্ব পালন করেন। ১৯৭০ এবং ১৯৭৩ সালে আওয়ামী লীগের প্রার্থী হিসেবে গাজীপুর-কালীগঞ্জ নির্বাচনী এলাকা থেকে যথাক্রমে প্রাদেশিক পরিষদ সদস্য এবং জাতীয় সংসদ সদস্য নির্বাচিত হয়ে ছিলেন।   বাংলাদেশের স্বাধীনতা যুদ্ধে অবদান    স্বাধীনতা পরবর্তীকাল    মৃত্যু  ১৯৮৪ সালের ২৭ সেপ্টেম্বর সেনাশাসক এরশাদের স্বৈরাচারী শাসনের বিরুদ্ধে সারা দেশব্যাপী আহূত সকাল-সন্ধ্যা হরতালে একটি মিছিলে নেতৃত্ব দেয়ার সময় কতিপয় দুস্কৃতিকারী কর্তৃক নির্মম ভাবে ছুরিকাহত হয়ে তিনি মৃত্যুবরণ করেন।   সম্মাননা  বাংলাদেশের স্বাধীনতা যুদ্ধে বিশেষ অবদান রাখার জন্য গণপ্রজাতন্ত্রী বাংলাদেশ সরকার মো. ময়েজউদ্দিনকে ২০০১ সালে স্বাধীনতা দিবস পুরস্কারে (মরণোত্তর) ভূষিত করেন।   তথ্যসূত্র   বিষয়শ্রেণী:১৯৩০-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:১৯৭০ সালের প্রাদেশিক পরিষদের সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাতীয় সংসদ সদস্য বিষয়শ্রেণী:বাঙালি সমাজসেবক বিষয়শ্রেণী:বাংলাদেশী সমাজকর্মী বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:গাজীপুর জেলার আইনজীবী বিষয়শ্রেণী:প্রথম জাতীয় সংসদ সদস্য বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:১৯৩৫-এ জন্ম বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
left|পশ্চিমবঙ্গের জেলাসমূহ|100px ভারতীয় প্রজাতন্ত্রের পূর্বাঞ্চলীয় রাজ্য পশ্চিমবঙ্গ একাধিক ভৌগোলিক অঞ্চলে বিভক্ত। যেমন, দার্জিলিং হিমালয় পার্বত্য অঞ্চল, তরাই ও ডুয়ার্স অঞ্চল, রাঢ় অঞ্চল, পশ্চিমের উচ্চভূমি ও মালভূমি অঞ্চল, উপকূলীয় সমভূমি অঞ্চল, সুন্দরবন এবং গাঙ্গেয় বদ্বীপ অঞ্চল। ১৯৪৭ সালে, যখন ভারত স্বাধীনতা লাভ করে, তখন ব্রিটিশ ভারতের বাংলা প্রদেশ বিভাজনের পরিকল্পনা অনুযায়ী উক্ত প্রদেশের ১৪টি জেলা নিয়ে পশ্চিমবঙ্গ রাজ্য গঠিত হয়। ১৯৫০ সালে পূর্বতন দেশীয় রাজ্য কোচবিহার একটি জেলা রূপে পশ্চিমবঙ্গের অন্তর্ভুক্ত হয়। ১৯৫৪ সালে পূর্বতন ফরাসি উপনিবেশ চন্দননগর রাজ্যের হুগলি জেলার একটি অংশ রূপে যুক্ত হয়। ১৯৫৬ সালের রাজ্য পুনর্গঠন আইন অনুযায়ী, পুরুলিয়া জেলার বঙ্গভুক্তি ঘটে এবং বিহারের অপর একটি অংশ পশ্চিম দিনাজপুরের সঙ্গে যুক্ত হয়। পরবর্তীকালে পশ্চিম দিনাজপুর, মেদিনীপুর ও চব্বিশ পরগনা জেলার মতো বৃহদাকার জেলাগুলিকে দ্বিধাবিভক্ত করা হয়। বর্তমানে পশ্চিমবঙ্গ তিনটি বিভাগ ও উনিশটি জেলায় বিভক্ত। বিভাগগুলি বিভাগীয় কমিশনার ও জেলাগুলি জেলাশাসকের দ্বারা শাসিত হয়। রাজ্যের রাজধানী কলকাতা কলকাতা জেলায় অবস্থিত। অন্যান্য জেলাগুলি মহকুমা ও ব্লকে বিভক্ত। (বাকি অংশ পড়ুন...)